CELEX: 32013R0043
Language: bg
Date: 2013-01-17 00:00:00
Title: Регламент за изпълнение (ЕС) № 43/2013 на Комисията от 17 януари 2013 година относно класирането на някои стоки в Комбинираната номенклатура

22.1.2013   
            
            
               BG
            
            
               Официален вестник на Европейския съюз
            
            
               L 18/5
            
         РЕГЛАМЕНТ ЗА ИЗПЪЛНЕНИЕ (ЕС) № 43/2013 НА КОМИСИЯТА
   от 17 януари 2013 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат за всяка друга номенклатура, която изцяло или частично се основава на нея или добавя към нея подразделения и която е приета въз основа на специфични нормативни документи на Съюза с цел прилагане на митнически или други мерки в рамките на търговията със стоки.
            
         
               (3)
            
            
               В изпълнение на гореспоменатите общи правила стоките, описани в колона 1 на таблицата в приложението, следва да бъдат класирани със съответните кодове по КН, посочени в колона 2, въз основа на мотивите, посочени в колона 3.
            
         
               (4)
            
            
               Уместно е да се предвиди обвързващата тарифна информация, издадена от митническите органи на държавите членки за класирането на стоките в Комбинираната номенклатура, но която не съответства на настоящия регламент, да може да бъде използвана от титуляря в продължение на три месеца съгласно разпоредбите на член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 17 януари 2013 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Електрическа вакуумна помпа за кърмене, състояща се от:
                  
                              —
                           
                           
                              корпус с вградена помпа, задвижвана с електромотор, батерия и контролни функции за корекция на силата на вакумното засмукване и ритмичността,
                           
                        
                              —
                           
                           
                              капачка за изсмукване с фуниевиден накрайник за изсмукване,
                           
                        
                              —
                           
                           
                              пластмасов адаптор за прикрепване на бутилка за мляко.
                           
                        С помпата се извършва ритмично вакуумно засмукване за извличане на мляко от женската гръд.
               
               
                  8414 10 89
               
               
                  Класирането се определя от общи правила 1 и 6 за тълкуване на Комбинираната номенклатура и от текстовете на кодове по КН 8414, 8414 10 и 8414 10 89.
                  Класирането в позиция 8509 като електромеханични домакински уреди се изключва, тъй като продуктът не е от видовете, обикновено използвани за домакински цели (вж. забележка 3 към глава 85).
                  Продуктът е помпа и следователно трябва да бъде класиран в код по КН 8414 10 89.